पाएं अपने शहर की ताज़ा ख़बरें और फ्री ई-पेपरडाउनलोड करें
नंगल रेलवे स्टेशन से रेलवे पुलिस को एक 14 वर्षीय लड़का मिला, जिसको पुलिस ने परिजनों को सौंप दिया है। बताया जा रहा है कि लड़का कुछ दिन पहले राजपुरा से लापता हुआ था। परिजनों ने उसकी गुमशुदगी की रिपोर्ट राजपुरा पुलिस स्टेशन में लिखवाई थी। रेलवे पुलिस चौकी नंगल के प्रभारी राजेंद्र कुमार ने बताया कि शुक्रवार को गश्त के दौरान उन्होंने एक लड़के रेलवे स्टेशन के एक कोने में बैठे देखा। उन्होंने उससे बात की तो वह संतोषजनक जवाब नहीं दे रहा था। वह लड़के को रेलवे पुलिस चौकी में ले आए और उसे प्यार से पूछा कि वह कहां से आया है तो उसने बताया के वह नौवीं कक्षा में पढ़ता है और घरवालों से झगड़ा होने के कारण रेलगाड़ी में बैठकर नंगल आ गया। एएसआई राजेंद्र कुमार ने बताया कि लड़के ने अपनी पहचान पहचान हरमनजीत सिंह पुत्र अजायब सिंह निवासी गांव सूरलकलां उगानी साहिब राजपुरा बताई। उन्होंने बताया कि लड़के के बताने पर उनके परिवार और राजपुरा पुलिस स्टेशन को सूचित किया गया। लड़के के परिजन राजपुरा पुलिस व गणमान्य लोगों को साथ लेकर नंगल रेलवे पुलिस चौकी में आए तो कानूनी कार्रवाई करने के बाद बच्चा उनको सौंप दिया है। हरमनजीत सिंह के परिजनों ने इसके लिए नंगल के रेलवे पुलिस प्रभारी व अन्य पुलिस कर्मियों का आभार व्यक्त किया। इस मौके पर एएसआई अवतार चंद, एएसआई जीतराम भी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn